Tata carane wong ruwatan ing jaman saiki ana warna – warna, saka sing mung prasaja kanthi pandonga wae, ana sing diruwat dening wong pinter, tokoh spiritual utawa dhukun, nganti sing rowa gawene yaiku kudu nanggap wayang. Lah, yen sing nganggo nanggap wayang mau, critane utawa lakone uga banjur disebut lakon ruwatan. Lakon ruwatan uga ana sawetara, ing antarane yaiku lakon kang disebut Murwakala.